มันนี่ทูเดย์
ไกล่เกลี่ยหนี้เคทีซี
17 ก.พ. 2561

ไกล่เกลี่ยหนี้เคทีซี 
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ในวันที่ 18 ก.พ.นี้ ศูนย์ไกล่เกลี่ยข้อพิพาท ร่วมกับ บริษัท บัตรกรุงไทย จัดมหกรรมไกล่เกลี่ยข้อพิพาทชั้นบังคับคดี โดยได้เชิญลูกหนี้ตามคำพิพากษา 1,457 ราย คิดเป็นทุนทรัพย์ 202 ล้านบาท เข้ามาไกล่เกลี่ยหนี้เพื่อที่จะลดการยึดทรัพย์เพื่อนำมาชำระหนี้บังคับคดี
สปส.ปฏิเสธให้รัฐกู้
นายสุรเดช วลีอิทธิกุล เลขาธิการสำนักงานประกันสังคม (สปส.) เปิดเผยว่า ตาม พ.ร.บ.ประกันสังคม พ.ศ. 2533 ไม่มีข้อกำหนดให้รัฐบาลนำเงินกองทุนประกันสังคมไปใช้ได้ มีแต่รัฐบาลที่จะต้องสนับสนุนเงินแก่กองทุนประกันสังคมในกรณีที่เงินกองทุนมีไม่พอจ่ายตามมาตรา 24 อย่างไรก็ตามหากรัฐบาลออกพันธบัตรเพื่อการพัฒนาประเทศ สปส.สามารถลงทุนซื้อพันธบัตรรัฐบาลได้ไม่ต่ำกว่า 60% ของเงินกองทุนฯ